### HADTÖRTÉNELMI LEVÉLTÁRI KIADVÁNYOK

### Sine praeteritis futura nulla — Múlt nélkül nincs jövő

#### Sorozatszerkesztő: dr. Szijj Jolán

# Saját kezébe,
ott, ahol...

## Az 1848-49-es forradalom és szabadságharc
Hadtörténelmi Levéltárban őrzött katonai irataiból

##### A kötet megjelenését a Nemzeti Kulturális alap, a HM Hadtörténeti Intézet és Múzeum támogatta
Szerkesztette Farkas Gyöngyi tanácsos főlevéltáros
A kötet iratanyagát válogatta és a német nyelvű iratokat fordította dr. Bőhm Jakab nyugalmazott főlevéltáros
A bevezető tanulmányt írta dr. Csikány Tamás alezredes egyetemi docens

##### ISBN 963 85827 1 5
ISSN 1417-9598

# Ajánlás

A Hadtörténeti Intézet és Múzeum a forradalom és szabadságharc évfordulójára készülve,
pár évvel ezelőtt kezdte el
a Magyar Tudományos Akadémia támogatásával közgyűjteményei 48-as anyagainak feldolgozását.
E munka keretében került sor a Hadtörténelmi Levéltár gyűjteményes fondjának feldolgozására.
Dr. Bőhm Jakab nyugdíjas főlevéltáros gondos és szakértő munkával
a 74 levéltári csomóból 21 doboznyi iratanyagot válogatott ki, jegyzetelt, fordított és készített elő kiadásra.
Örülünk, hogy anyagi lehetőségeink - párosulva a Nemzeti Kulturális Alap Levéltári Kollégiuma támogatásával -
lehetővé tették e nagyméretű munka kiadását.
A kötet iratai a Hadtörténelmi Levéltár 1848-1849-es gyűjteményéből valók. Ez a fond nem nagy,
de igen értékes, sok érdekességet tartalmaz, sokat kutatott, ezzel együtt mégis nagy részben feltáratlan.
A gyűjteményből válogatott kiadvány forrásanyag a forradalom és a szabadságharc katonai eseményeinek,
hadműveleteinek megismeréséhez. Ez különösen azért is izgalmas, mert lehetőség nyílik
- az iratok osztrák és magyar eredetűek lévén - ugyanazon eseménynek mindkét oldalról történő vizsgálatára.
A magyar származású iratok zömét az Országos Honvédelmi Bizottmány, a Hadügyminisztérium,
a honvéd fővezérség, valamint a Országos Főhadparancsnokság iratai
és természetesen Kossuth Lajos levelei, rendelkezései adják. Nagy számban vannak
a különböző csapatokhoz és seregparancsnokokhoz írt parancsok, utasítások, illetve ezek válaszjelentései.
Megtalálhatók benne a katonai egységek szervezetére, hadrendjére, elhelyezésére,
valamint harci tevékenységére vonatkozó adatok.
Nyomon követhetők a katonai közigazgatási rendeletek,
a kormánybiztosok politikai, szervezési és ellátási intézkedései.
Részletes leírások olvashatók mindkét fél jelentéseiben a szabadságharc nagy csatáiról,
például a medgyesi, a kápolnai, a komáromi, a nagysallói csatáról, a cibakházi ütközetről stb.
A szabadságharc bukása után
a magyar eredetű katonai iratok is az osztrák hatóságok kezébe kerültek,
amelyeket azután a Kriegsarchivban helyeztek el.
Az 1926-os badeni egyezmény alapján kerültek vissza Magyarországra, levéltárunk őrizetébe ezek az iratok.
Ezenkívül az osztrák levéltártól a proveniencia elve alapján tartós kikölcsönzés révén
megkaptuk a magyar szabadságharc katonai történetének feltárásához szükséges egyéb iratokat.
Például: Akten der Insurgentenarmee unter Görgei, Klapka, Vetter, Perczel, Vécsey, Mészáros stb.
A Hadtörténelmi Levéltár bécsi kirendeltsége által hazaküldött iratmásolatok,
a vásárolt és ajándékba kapott,
valamint a Magyar Országos Levéltár által átadott iratok
(például a Német Légió) egészítik ki a forradalom és szabadságharc katonai iratainak körét.
A hadműveleti eseményeken túl információkat kaphatunk az iratok alapján
például a bírósági és a hadifogolyügyekről, a felszerelési, a ruházati és a fegyverzeti ellátásról,
a kémek működéséről, a hadsereg hangulatáról,
a mezőhegyesi lótenyésztésről, a népi megmozdulásokról stb.
Ezt az iratanyagot egészíti ki
a tizenkilenc hírlapból álló hírlapgyűjtemény, a számos korabeli parancskönyv és névkönyv.
Az iratok legnagyobb része eredeti tisztázat és fogalmazvány.
A fentiekből kiviláglik, hogy a forráskiadványt egyaránt jól használhatják
a szakemberek, a helytörténészek, a tanárok és a történelem iránt érdeklődő olvasók.
A kötetben található iratmásolatok helyi kiállítások anyagául is szolgálhatnak.
Örömömre szolgál,
hogy a Hadtörténelmi Levéltár újólag indított kiadványsorozatának e kötetét
ajánlhatom a tisztelt Olvasónak.

dr. Korsós László dandártábornok a Hadtörténeti Intézet és Múzeum főigazgatója

Budapest, 1998. február

## Tartalom

###

Szerkesztői megjegyzések

A rövidítések jegyzéke

A szabadságharc foglalata
Bevezető tanulmány

IRATOK JEGYZÉKE

Iratok, képek, térképek az 1848-49-es forradalom és szabadságharc eseményeiről

Felhasznált és ajánlott irodalom

## Szerkesztői megjegyzések

A dokumentumokat szoros időrendben közöljük, a keltezetlen iratokat a hozzávetőlegesen megállapított helyükre soroltuk be. Szögletes zárójelben adjuk meg a feltételezett keletkezési helyet vagy időt. Az ugyanaznap keltezett iratoknál a jelzetük sorrendje alapján történt a besorolás. Az iratokat teljes terjedelmükben közöljük. A német nyelvűeket magyar fordításban, a magyar nyelvűeket eredeti helyesírásuk meghagyásával. Az akkori magyar helyesírásnak még nem voltak szilárd alapelvei, a szavak egybe és külön írásánál, a nagy és kisbetűk alkalmazásánál nagy ingadozás mutatkozik egy iraton belül is. Betűhív átírásunk ezért nem mindenben követi az eredeti szöveget. Elhagytuk a hiányjeleket, az írásjeleket a mai helyesírásnak megfelelően alkalmaztuk. Meghagytuk a mássalhangzók hosszúságának jelölését, a kétjegyű hangzók kettőzését. Elhagytuk viszont a cs betű írására szolgáló ts-t, valamint a cz helyett csak c betűt írtunk. Megtartottuk a szöveg ingadozását a szavak egybe vagy különírásánál, hacsak nem volt értelemzavaró.

## Rövidítések jegyzéke

AFA |  | Alte Feldkarten
alez. |  | alezredes
br. |  | báró
cs.kir. |  | császári-királyi
ezd. |  | ezred
ezds. |  | ezredes
fasc. |  | fascikulus
fhdgy. |  | főhadnagy
fhg. |  | főherceg
gh. |  | geheim
gr. |  | gróf
hdgy. |  | hadnagy
hdt. |  | hadtest
hg. |  | herceg
HL |  | Hadtörténelmi Levéltár
hm. |  | hadügyminiszter
ho. |  | hadosztály
hu. |  | huszár
KAW |  | Kriegsarchiv Wien
KiU |  | Krieg in Ungarn
KLÖM |  | Kossuth Lajos Összes Művei
m.p. |  | manu propia
MK |  | Ministerium des Kriegswesens
okm. |  | okmány
op.vagy Op. |  | operation
őrgy. |  | őrnagy
pk. |  | parancsnok
SchA |  | Schriftenabteilung
szds. |  | százados
T.K. |  | táborkar
tbk. |  | tábornok
vőrgy. |  | vezérőrnagy
zlj. |  | zászlóalj

## Iratok, képek, térképek az 1848-49-es
forradalom és szabadságharc eseményeiről

Görgei Artúr

Bem József

Klapka György

Felhívás a nemzetőrségbe való belépésre
HL 1848/49; 52/92.

A szenttamási vár térképei az 1848. augusztus 19-i magyar támadás alkalmával
HL 1848/49; 52/93. 1/2.

Rendelet arról, hogy a magyar kormány által kibocsátott bankjegyek elfogadása ellen bujtogatókra rögtönítélő bíróság vár
HL 1848/49; 52/100.

Rendelet arról, hogy a honvédseregbe belépő újoncok 20 Ft foglalópénzt kapnak és ezért 4 évi szolgálatot kell teljesíteniük
HL 1848/49; 52/107.

Felhívás: A magyar kormány megjutalmaz mindenkit, aki az ellenség ellen munkálkodik
HL 1848/49; 52/125.

A nemzetgyűlés képviselőinek határozata az 1848. szeptember 29-én Jellačic fölött aratott győzelem alkalmából
HL 1848/49; 52/124.

Az országos honvédelmi bizotmány a Jellačic fölött aratott győzelem alkalmából: a magyarországi, az erdélyi, a szlavóniai, a horvátországi katonai egységek jelezzék hűségüket a magyarkormány iránt
HL 1848/49; 52/137.

Felhívás a Lajta melléki magyar tábor katonáihoz a győzelem kivívására Bécs megtámadásakor
HL 1848/49; 52/153.

Közbocsánat azon katonák részére, akik elszöktek a cs. kir. hadseregből, azonban három hónapon belül visszatérnek oda
HL 1848/49; 52/159.

Hirdetmény általános népfelkelés szervezésére az erdélyi részeken a császárhoz való hűség védelmében
HL 1848/49; 52/160.

Windisch-Grätz herceg szózata Magyarország és Erdély lakosaihoz a császár támogatására
HL 1848/49; 52/177.

A feldunai magyar hadsereg szózata a hűségért Magyarország királyi esküvel szentesített alkotmányához
HL 1848/49; 52/184.

Puchner Antal báró fölszólítása Erdély lakosaihoz: Ha nem szűnnek meg az erőszakos cselekmények, rögtönítélő eljárást fog bevezetni
HL 1848/49; 52/186.

Hirdetmény Ferenc József trónra lépése alkalmából
HL 1848/49; 52/190.

Bem Józsefnek, az erdélyi hadsereg parancsnokának hirdetménye: Erdély minden lakosa - nemzetiségi, vallási és rangkülönbség nélkül - egyenlő
HL 1848/49; 52/194.

A feldunai magyar hadsereg nyilatkozata arról, hogy Ferenc József trónra lépését nem ismeri el, és hűek maradnak Magyarország törvényes függetlenségéhez
HL 1848/49; 52/199.

Windisch-Grätz herceg felszólítása: Ha fellázadnak Ferenc József császár ellen, hazaárulókká válnak
HL 1848/49; 52/204.

Kossuth Lajos rendelete: a lelkészek álljanak ki a haza szabadsága mellett, és híveiknek is ezt oktassák
HL 1848/49;52/215.

Garass Samu verse a miskolci nemzetőrök számára
HL 1848/49; 52/263.

A borsod megyei nemzetőrség Lándzsával való oktatásának szabályaiból
HL 1848/49; 52/236.

A kápolnai csata - 1849. február 26-27.

A komáromi csata - 1849. április 26.

A nagysallói csata - 1849. április 26.

## Felhasznált és ajánlott irodalom

Asbóth Lajos emlékiratai az 1848.-i és 1849.-i magyarországi hadjáratból
1-2. kötet. Pest, Ráth, Vodianer 1862.

Az aradi vértanúk. 1-2 kötet (Válogatta, szerkesztette, bevezetővel és jegyzetekkel ellátta Katona Tamás)
Budapest, Európa Könyvkiadó. 1983. (Pro Memoria), 2. kiadás

(Bánlaky) Breit József: Magyarország 1848-1849 évi függetlenségi harcának katonai története. 1-3 kötet
Budapest, Márkus-Grill Kiadó. 1897-1898.

Budavár bevételének emlékezete 1849. (Válogatta, szerkesztette, a tanulmányt irta, bevezetővel és jegyzetekkel ellátta Katona Tamás. Sajtó alá rendezte Hermann Róbert, Pelyach István)
Budapest, Európa Kiadó. 1989. 621 p. (Pro Memoria)

Czetz János: Bem erdélyi hadjárata 1848-1849-ben. Fordította Komáromi Iván
Pest, Gyurian-Deutsch K. 1868. 183 p.

Forradalom és szabadságharc (1848-1849) levelestára 1-4 kötet. (Összeállította, szerkesztette és jegyzetekkel ellátta V. Waldapfel Eszter
Bp. Közoktatási K. - Művelt Nép - Gondolat 1950-1965.

Gelich Richard: Magyarország függetlenségi harca 1848-1849-ben. 1-3 kötet
Bp. Aigner K. 1882-1889.

Görgei Artúr: Életem és működésem Magyarországon 1848-ban és 1849-ben (fordította Görgei István, átdolgozta és jegyzetekkel ellátta Katona Tamás)
1-2 kötet, Bp. Európa K. 1988. (Pro Memoria)

Honvédek könyve. Történeti adattár az 1848-1849-i magyarországi hadjáratból. (Írták: Horváth Mihály, Dobay Ágoston stb., Kiadja, szerkeszti Vahot Imre, Gánóczy Flóris) 1-3 kötet
Pest, Emich K. 1861.

Horváth Mihály: Magyarország függetlenségi harcának története 1848-1849-ben. 1-3 kötet
Bp. Ráth K. 1871. 2. kiadás

Klapka György: Emlékeimből (Szöveget gondozta, az eredeti iratokkal egybevetette, kiegészítette, a bevezető tanulmányt és a jegyzeteket írta Katona Tamás)
Bp. Szépirodalmi K. (1986). 637 p.

Kosáry Domonkos: A forradalom és a szabadságharc sajtója 1848-1849. (Magyar sajtó története II/a kötet. Főszerkesztő Szabolcsi Miklós)
MTA Irodalomtudományi Int., Magyar Újságírók Szövetsége, Bp. Akad.K. 1985.

Kossuth Lajos összes munkái 1-15. kötet
Bp. Akadémiai K. 1948-1955.

Okmánytár az 1848-1849-ki erdélyi eseményekhez. Összegyűjtötte Kővári László
Kolozsvár, Demjén K. 1861. 204 p.

Pap Dénes: Okmánytár Magyarország függetlenségi harcainak történetéhez 1848-1849. 1-2. kötet
Pest, Heckenast K. 1868-1869.

Ramming Wilhelm v. Riedkirchen: Der Feldzug in Ungarn und Siebenbürgen im Sommer des Jahres 1849.
Landerer-Heckenast K. 1850. 549 p.

Rüstow Wilhelm: Az 1848-1849-i magyar hadjárat történelme. (Fordította Vértesi Arnold- Áldor Imre) 1-2 kötet
Pest, Emich K. 1866.

Szemere Bertalan: Politikai jellemrajzok a magyar szabadságharcból (gróf Batthyány Lajos, Görgei Artúr, Kossuth Lajos valamint okmánytár). Sajtó alá rendezte, a bevezetőt írta, az okmánytárt, a jegyzeteket és a mutatókat összeállította Hermann Róbert, Pelyach István. Ford. Kurucz György
Bp. Szépirodalmi K. (1990). 733 P.

Szeremlei Samu: Magyarország krónikája az 1848. és 1849. évi forradalom idejéről. 1-2 kötet
Pest, Emich K. 1867.

Szinnyei József: Komárom 1848-1849-ben. (Napló jegyzetek)
Bp. Aigner K. 1887. 518 p.